โบรกเชียร์ “ซื้อ” KTB เป้าคอนเซนซัส 20.13 บ. มองกำไร Q4 โตหลังตั้งสำรองลด
“บล.ฟินันเซีย ไซรัส” เชียร์ “ซื้อ” หุ้น KTB เป้าคอนเซนซัสที่ 20.13 บ. มองกำไรไตรมาส 4 โตจากปีก่อนจากการตั้งสำรองที่ลดลง ส่วนทั้งปี 65 คาดกำไรโต 50%
“บล.ฟินันเซีย ไซรัส” เชียร์ “ซื้อ” หุ้น KTB เป้าคอนเซนซัสที่ 20.13 บ. มองกำไรไตรมาส 4 โตจากปีก่อนจากการตั้งสำรองที่ลดลง ส่วนทั้งปี 65 คาดกำไรโต 50%
9 ม.ค. 2566

บล.ฟินันเซีย ไซรัส ระบุในบทวิเคราะห์วันนี้ (9 ม.ค.66) แนะนำ “ซื้อ” หุ้น ธนาคารกรุงไทย จำกัด (มหาชน) หรือ KTB ราคาเป้าหมายเฉลี่ยจาก IAA Consensus 20.13 บาท โดยตลาดประเมินกำไรไตรมาส 4/2566 ของ KTB ชะลอตัวเล็กน้อยจากไตรมาสก่อน จากค่าใช้จ่ายดำเนินงานที่เพิ่มขึ้นตามฤดูกาล แต่คาดโตสูงจากปีก่อนจากการตั้งสำรองที่ลดลง
ขณะที่ NIM คาดปรับตัวเพิ่มขึ้นเพราะปล่อยสินเชื่อภาครัฐลดลงและได้ประโยชน์จากดอกเบี้ยขาขึ้น
ด้าน Consensus คาดกำไรปี 2565 เติบโตราว 50% จากปีก่อน และต่อเนื่องปี 2566 อีกราว 7% จากปีก่อน ราคาหุ้นปัจจุบันยังเทรด PBV ปี 2566 เพียง 0.6 เท่า ต่ำกว่าในอดีตก่อน COVID-19 ที่ราว 0.8 เท่า พร้อมให้แนวรับ 18//17.60 บาท แนวต้าน 19//20 บาท